tomron87/hebrew-wikipedia-sentences-corpus huggingface dataset:
הוא היה ידוע כבריון בבית הספר, אך לקראת סיום הלימודים החל להראות סימני שינוי בהתנהגות.
הוא חבר טוב של ברוס, לוקאס וליירי ומארק פיצג'רלד.
הוא בזוגיות עם בחורה ששמה קיילה, נכון לעונה 10. הוא יצא בעבר עם אלי בהנדרי.
מקווי העלילה הבולטים שלו- מעורבותו במוות של ג'יי.
(עונה 6) ומערכת יחסים עם אלי בהנדרי (עונות 8–9).
את ג'וני גילם השחקן סקוט פטרסון.
ג'וני היה דמות משנית בעונות 6–7, ראשי בעונות 8–9 ואורח בעונה 10.
קלייר אדוורדס היא בוגרת דגראסי, מחזור 2014. היא אחותה הקטנה של דארסי אדוורדס.
כמו אחותה, גם היא נוצרייה אדוקה.
תחילה היא הייתה ידועה כנערה ביישנית שסירבה להיפרד ממדי בית הספר הקתולי שלה.
בהמשך היא התחילה להתערבב יותר בדרמה ובזוגיות.
היא חברה הטובה ביותר של אלי בהנדרי.
היא חברה טובה של אדם טורס, ג'נה מידלטון, קונור דלורייה, דרו טורס, קייטי מטלין ומייק דאלאס.
הייתה לה יריבות עם מארק פיצג'רלד והולי ג'יי סינקלייר אך נראה שהיא השלימה עם הולי ג'יי.
היא בזוגיות עם איליי גולדסוורת'י, נכון לעונה 14. היא יצאה בעבר עם קיי.
גאנת'רי, ג'ייק מרטין וניהלה קשר קצר עם דרו טורס.
מקווי העלילה הבולטים שלה- מערכת יחסים עם קיי.
(עונות 8–9), מערכת היחסים הסוערת שלה עם איליי (עונות 10–14), הטרדה מינית במקום העבודה (עונה 12), סרטן (עונה 13) והיריון לא מתוכנן (עונה 14).
את קלייר גילמה השחקנית אייסלין פול.
קלייר הייתה דמות משנית בעונות 6–7 וראשית בעונות 8–14.
הולי ג'נט (הולי ג'יי) סינקלייר היא בוגרת דגראסי, מצטיינת מחזור 2011. היא אחותה הקטנה של הת'ר סינקלייר, דמות שדובר עליה רבות אך מעולם לא נראתה.
היא הגיעה לדגראסי מבית הספר היריב, לייקהרסט, לאחר שנשרף.
היא הייתה ידועה כנערה נבזית ומניפולטיבית, מוניטין שהרוויח לה הרבה אויבים.
בהמשך היא שינתה את דרכיה והפכה לחברה טובה יותר ולנערה עם עקרונות חזקים ושאיפות גבוהות.
החברות הטובות ביותר שלה הן פיונה קווין וג'יין וון.
היא חברה טובה של אניה מקפירסון, שנטיי בלאק, ספינר מייסון, מרקו דל רוסי וסאב בהנדרי.
היא רווקה, נכון לעונה 11. היא יצאה בעבר עם בלו צ'סקס, דקלן קווין וסאב בהנדרי.
מקווי העלילה הבולטים שלה- חברוּת רעילה עם אניה (עונה 7), מערכת יחסים עם דקלן (עונות 9–10), מערכת יחסים עם סאב (עונה 10) והשתלת כליה (עונה 11).
את הולי ג'יי גילמה השחקנית שרלוט ארנולד.
הולי ג'יי הייתה דמות ראשית בעונות 7–11 וחזרה להופעת אורח בדגראסי: הכיתה הבאה, עונה 2.
ג'יין וון היא בוגרת דגראסי, מצטיינת מחזור 2008. היא שינתה את שמה כדי להרחיק את עצמה מאחיה הגדול, לוקאס וליירי, אבי בתה של מיה ג'ונס.
היא החברה הטובה ביותר של דארסי אדוורדס והולי ג'יי סינקלייר.
היא חברה טובה של דני ואן זאנט, סאב בהנדרי, מיה ג'ונס, פיטר סטון, מאני סנטוס ודקלן קווין.
היא רווקה, נכון לעונה 9. היא יצאה בעבר עם ספינר מייסון וניהלה רומן עם דקלן קווין.
מקווי העלילה הבולטים שלה- מערכת יחסים עם ספינר (עונות 7–9), הצטרפות לקבוצת הפוטבול (עונה 8) ורומן עם דקלן (עונה 9).
את ג'יין גילמה השחקנית פולה ברנקטי.
ג'יין הייתה דמות ראשית בעונות 7–9.
סאבטאז' (סאב) בהנדרי הוא בוגר דגראסי, מחזור 2011. הוא אחיה הגדול של אלי בהנדרי.
הוא מגיע מרקע מוסלמי מסורתי, אך רוצה לצאת בדרך עצמאית וליברלית יותר.
הוא הגיע לדגראסי מבית הספר היריב, לייקהרסט, לאחר שנשרף.
החברים הטובים ביותר שלו הם פיטר סטון ודני ואן זאנט.
הוא חבר טוב של ג'יין וון, ספינר מייסון, הולי ג'יי סינקלייר, אניה מקפירסון, מיה ג'ונס ושאנטיי בלאק.
הוא רווק, נכון לעונה 11. הוא יצא בעבר עם אניה מקפירסון, הולי ג'יי סינקלייר ו-וויני אוֹ.
מקווי העלילה הבולטים שלו- מערכת יחסים ראשונה עם אניה (עונות 7–10), מערכת יחסים עם הולי ג'יי (עונה 10) ורומן קצר עם מורתו לשעבר, גברת אוֹ.
את סאב גילמה השחקן ריימונד אבלאק.
סאב היה דמות משנית בעונה 7, ראשית בעונות 8–11 וחזר להופעות אורח בדגראסי: הכיתה הבאה, עונה 2.
אניה מקפירסון היא בוגרת דגראסי, מחזור 2011. היא הייתה ידועה תחילה כנערה חסרת עמוד שדרה ויד ימינה של הולי ג'יי.
החברים הטובים ביותר שלה הם ריילי סטאברוס והולי ג'יי סינקלייר.
היא חברה טובה של שנטיי בלאק, פיונה קווין, מיה ג'ונס, לייה צ'אנג, זיין פארק וסאב בהנדרי.
היא רווקה, נכון לעונה 11. היא יצאה בעבר עם סאב בהנדרי, ד"ר כריס ואוון מיליגן.
מקווי העלילה הבולטים שלה- חברוּת רעילה עם הולי ג'יי (עונה 7), מערכת יחסים עם סאב (עונות 7–10), התמודדות עם הסרטן של אמה (עונה 10) ושימוש בקוקאין.
את אניה גילמה השחקנית סמנתה מונרו.
אניה הייתה דמות משנית בעונה 7 וראשית בעונות 8–11.
ריילי סטאברוס הוא בוגר דגראסי, מחזור 2011. הוא היה הקוורטרבק של נבחרת הפוטבול בבית הספר ובהמשך יצא מהארון כהומוסקסואל.
החברים הטובים ביותר שלו הם פיטר סטון ואניה מקפירסון.
הוא בזוגיות עם זיין פארק, נכון לעונה 11. הוא יצא בעבר עם אניה מקפירסון (לדייט אחד) ופיונה קווין.
מקווי העלילה הבולטים שלו- מאבק בנטיותו המינית (עונות 8–10) ומערכת יחסים עם זיין (עונות 10–11).
את ריילי גילם השחקן ארגיריס קראס.
ריילי היה דמות ראשית בעונות 8–11.
אליה (אלי) בהנדרי היא בוגרת דגראסי, מחזור 2014. היא אחותו הקטנה של סאב בהנדרי, וכמוהו גם היא מגיעה מרקע מוסלמי מסורתי ונואשת לצאת לדרך עצמאית משלה.
היא חלק מכיתת המחוננים בבית הספר (יחד עם קלייר, קיי.
וקונור) והיא מוכשרת במדעים, אך תשוקתה לפופולריות וזוגיות עומדת בדרכה להישגים משמעותיים.
החברה הטובה ביותר שלה היא קלייר אדוורדס.
היא חברה טובה של ג'נה מידלטון, קונור דלוריאה, קיי.
גאנת'רי, בקי בייקר, אניה מקפירסון וג'וני דימרקו.
הייתה לה יריבות עם הולי ג'יי סינקלייר, שנטיי בלאק וביאנקה דסוּסה, אך נראה כי השלימה עם שלושתן.
היא בזוגיות עם מייק דאלאס, נכון לעונה 14. היא יצאה בעבר עם ג'וני דימרקו, דרו טורס, דייב טרנר והייתה מאורסת לבחור צרפתי בשם ליאו.
מקווי העלילה הבולטים שלה- מערכת יחסים עם ג'וני דימרקו (עונות 8–9) ואיבוד בתוליה אליו (עונה 8), מערכת יחסים עם דרו ועזיבה זמנית של דגראסי (עונה 10), מערכת יחסים עם דייב (עונה 11), אירוסין לגבר מתעלל (עונה 13) ומערכת יחסים עם דאלאס.
את אלי גילמה השחקנית מלינדה שנקר.
אלי הייתה דמות ראשית בעונות 8–14.
סי.) גאת'רי הוא תלמיד לשעבר בדגראסי, שלמד בבית הספר בין הכיתות ט'-י"א.
הוא בא מרקע קשה, אביו היה אלים ואמו מכורה לסמים.
הוא החל את דרכו בכיתת המחוננים ביחד עם קלייר, אלי וקונור.
חבריו הטובים ביותר הם קונור דלוריאה, דרו טורס ודייב טרנר.
הוא חבר טוב גם של קלייר אדוורדס, אלי בהנדרי, ג'נה מידלטון וביאנקה דסוסה.
הוא רווק, נכון לעונה 12. הוא יצא בעבר עם קלייר אדוורדס, ג'נה מידלטון וניהל רומן עם מריסול לואיס.
מקווי העלילה הבולטים שלו- מערכת יחסים עם קלייר (עונות 8–9), הטרדה מינית מידי המאמן שלו (עונה 9) והפיכתו לאב בגיל העשרה.
היה דמות ראשית בעונות 8–12.
קונור דלוריאה הוא בוגר דגראסי, מצטיין מחזור 2014. הוא חלק מכיתת המחוננים יחד עם קלייר, אלי וקיי.
בהמשך הוא גילה שיש לו תסמונת אספרגר.
חבריו הטובים ביותר הם קיי.
הוא חבר טוב גם של קלייר אדוורדס, אלי בנהדרי, מייק דאלאס וג'נה מידלטון.
הוא בזוגיות עם ג'נה מידלטון, נכון לעונה 14.
מקווי העלילה הבולטים שלו- התמודדות עם אספרגר (עונה 8), נפילת קורבן לפדופילית באינטרנט (עונה 10) ומערכת יחסים עם ג'נה.
את קונור גילם השחקן איי.
קונור היה דמות ראשית בעונות 8–14.
פיונה קווין היא בוגרת דגראסי, מצטיינת מחזור 2013. היא אחותו התאומה של דקלן קווין.
היא הגיעה מניו יורק ובהתחלה הייתה סנובית ומתנשאת, אך בהמשך שינתה את הגישה שלה כלפי דגראסי וניסתה להשתלב.
החברה הטובה ביותר שלה היא הולי ג'יי סינקלייר.
היא חברה טובה גם של איליי גולדסוורת'י, אניה מקפירסון, ביאנקה דסוסה, מייק דאלאס, דרו טורס ואימוג'ן מורנו.
הייתה לה יריבות עם הולי ג'יי סינקלייר (לפני שהפכו לחברות הטובות ביותר) ועם מריסול לואיס וקייטי מטלין, אך נראה שהשלימה איתן.
היא רווקה, נכון לעונה 12. היא יצאה בעבר עם ריילי סטאברוס, בובי בקונרידג', אדם טורס, צ'רלי לימה ואימוג'ן מורנו.
מקווי העלילה הבולטים שלה- ריב עם הולי ג'יי על דקלן (עונה 9), חבר מתעלל (עונה 10) יציאה מהארון (עונה 11) ומערכת יחסים עם אימוג'ן.
את פיונה גילמה השחקנית אנני קלארק.
פיונה הייתה דמות ראשית בעונות 9–12.
דקלן קווין הוא תלמיד לשעבר בדגראסי.
הוא אחיה התאום של פיונה קווין.
הוא הגיע מניו יורק ותחילה הוצג כרודף שמלות, אך בהמשך התאהב והיה אוהב ונאמן לבת זוגו.
הוא היה חבר טוב של סאב בהנדרי, ג'יין וון, קלייר אדוורדס, הולי ג'יי סינקלייר ואחותו התאומה, פיונה.
הוא רווק, נכון לעונה 10. הוא יצא בעבר עם הולי ג'יי סינקלייר וניהל רומן עם ג'יין וון.
מקווי העלילה הבולטים שלו- רומן עם ג'יין, ומחזה בית הספר.
(עונה 9) ומערכת יחסים עם הולי ג'יי (עונות 9–10)
את דקלן גילם השחקן לנדון ליבוירון.
דקלן היה דמות ראשית בעונות 9–10.
ג'נה מידלטון היא בוגרת דגראסי, מחזור 2014. היא הגיעה לבית הספר באמצע כיתה ט' והציגה את עצמה כמישהי שנוהגת לגנוב בני זוג של בנות אחרות.
במהרה היא הצדיקה את התיאור שלה, אבל אחרי שנכנסה להיריון ונאלצה לוותר על התינוק שלה נראה שג'נה התבגרה וזנחה את הגישה הקודמת שלה מאחור לטובת גישה יותר שקולה ובוגרת.
החברות הטובות ביותר שלה הן אלי בהנדרי, קלייר אדוורדס ובקי בייקר.
היא חברה טובה גם של דייב טרנר, אדם טורס, שאנטיי בלאק, ג'ייק מרטין, מייק דאלאס, דרו טורס וקיי.
היא בזוגיות עם קונור דלוריאה, נכון לעונה 14. היא יצאה בעבר עם קיי.
גאת'רי והייתה מאוהבת בסאב בהנדרי ולוק בייקר, אך מערכות יחסים עם שניהם לא התממשו.
מקווי העלילה הבולטים שלה- "גנבה" את קיי.
מקלייר (עונה 9), היריון בלתי מתוכנן (עונה 10), המאבק שלה כאמא בגיל העשרה ומסירת התינוק לאימוץ (עונה 11), התקרבות לדת (עונה 12) ומערכת יחסים עם קונור.
את ג'נה גילמה השחקנית ג'סיקה טיילר.
ג'נה הייתה דמות ראשית בעונות 9–14.
דייב טרנר הוא בוגר דגראסי, מחזור 2014. הוא בן דודהּ הצעיר של שאנטיי בלאק.
מטרתו של דייב היא להיות פופולרי מאחר שנמאס לו להשתלב ברקע.
בעקבות זה, הוא יכול להיראות כשיפוטי כלפי חבריו.
דייב הפסיק להופיע בעונה 13, אך סביר להניח שהוא סיים את הלימודים יחד עם כולם בעונה שלאחר מכן.
חבריו הטובים ביותר הם קונור דלוריאה, ווסלי בטנקמפ, קיי.
הוא גם היה חבר של איליי גולדסוורת'י, ג'נה מידלטון ופיונה קווין.
הוא רווק, נכון לעונה 13. הוא יצא בעבר עם סיידי רולנד, אלי בהנדרי וניהל רומן עם נערה בשם ג'סינטה.
מקווי העלילה הבולטים שלו- רצון נואש להיות פופולרי (עונה 9), מערכת יחסים עם אלי (עונות 11–12) וקושי לגלם דמות להט"בית במחזה בית הספר.
את דייב גילם השחקן ג'מיל פרנץ'.
דייב היה דמות ראשית בעונות 9–12 ואורח בעונה 13.
ביאנקה דסוּסה היא בוגרת דגראסי, מחזור 2013. היא באה מרקע קשה והייתה נערה מופרעת אשר בזה ללימודים ולשאר התלמידים.
בהמשך היא התמתנה, הבינה את הערך שבהשכלה, הפכה לתלמידה מצטיינת ואף התקבלה לאוניברסיטה.
האדם הקרוב אליה ביותר היא אודרה טורס, אמם של דרו ואדם טורס.
היא חברה טובה גם של דרו ואדם טורס, מארק פיצג'רלד, אוון מיליגן, קיי.
גאת'רי, פיונה קווין ואימוג'ן מורנו.
הייתה לה יריבות עם אלי בהנדרי וקייטי מטלין, אך נראה שהשלימה עם שתיהן.
היא רווקה, נכון לעונה 13. היא יצאה בעבר עם דרו טורס והייתה מאורסת לו לתקופה קצרה.
מקווי העלילה הבולטים שלה- רומן עם דרו מאחורי הגב של אלי (עונה 10), מעורבות בכפייה עם ראש כנופיה (עונה 11), שינוי בחייה והשתפרות דרסטית בלימודים.
את ביאנקה גילמה השחקנית אלישה ג'וסיפוביץ'.
ביאנקה הייתה דמות ראשית בעונות 10–12 ואורחת בעונה 13.
אנדרו (דרו) טורס הוא בוגר דגראסי, מחזור 2014. הוא אחיו הגדול של אדם טורס.
הוא תמיד פופולרי ומוקף חברים.
הוא לא ידוע ביכולותיו האקדמיות, ולרוב מוצא את עצמו מסתבך בצרות על אף שהוא מנסה לעשות את הדבר הנכון.
הוא היה במקור חלק ממחזור 2013, אך נאלץ לחזור על כיתה י"ב אחרי שפרש מהלימודים לתקופה ממושכת.
החברים הטובים ביותר שלו הם אחיו הקטן, אדם טורס, מייק דאלאס וביאנקה דסוסה.
הוא חבר טוב גם של קלייר אדוורדס, פיונה קווין, דייב טרנר, קיי.סי.
הייתה לו יריבות עם איליי גולדסוורת'י וג'ונה האק.
הוא רווק, נכון לעונה 14. הוא יצא בעבר עם אלי בהנדרי, ביאנקה דסוסה (לה אף היה מאורס), קייטי מטלין, זואי ריבאס, קלייר אדוורדס ובקי בייקר.
מקווי העלילה בולטים שלו- מערכת יחסים עם אלי ורומן עם ביאנקה (עונה 10), הפרעת חרדה בעקבות אירוע אלים, מערכת יחסים עם קייטי ורומן עם ביאנקה (שוב) (עונה 11), פרישה מהלימודים ואירוסין לביאנקה (עונה 12), מערכת יחסים עם קלייר (עונה 13) ומערכת יחסים עם בקי.
את דרו גילם השחקן לוק ביליק.
דרו היה דמות ראשית בעונות 10–14.
אדם טורס הוא תלמיד לשעבר בדגראסי.
הוא אחיו הקטן של דרו טורס.
הוא טרנסג'נדר שהחל את השינוי המגדרי שלו עוד לפני שהגיע לדגראסי.
הוא היה ידוע בהומור שלו.
הוא נהרג בטרם עת בתאונת דרכים אחרי שהחליט לסמס תוך כדי הנהיגה.
החברים הטובים ביותר שלו היו איליי גולדסוורת'י וקלייר אדוורדס.
הוא היה חבר טוב גם של אימוג'ן מורנו, דייב טרנר, קייטי מטלין, מייק דאלאס וביאנקה דסוסה.
הוא היה בזוגיות עם בקי בייקר עד למותו בעונה 13. הוא יצא בעבר עם פיונה קווין, ניהל רומן עם אימוג'ן מורנו והיה מאוהב בביאנקה דסוסה וקייטי מטלין אך שתיהן דחו אותו.
מקווי העלילה הבולטים שלו- מאבק עם אמו בנוגע לזהות המגדרית שלו (עונה 10), הגשת תוכנית רדיו עם דייב (עונה 11) ומערכת יחסים עם בקי.
את אדם גילמה השחקנית ג'ורדן טודוסי.
אדם היה דמות ראשית בעונות 10–13.
איליי גולדסוורת'י הוא בוגר דגראסי, מחזור 2013. הוא הרוויח מוניטין של נער מניפולטיבי ובלתי צפוי, אך בהמשך התגלה כי הוא בעל הפרעה דו-קוטבית ואחרי שהתחיל לקבל טיפול הוא נהיה רגוע ושקול יותר.
החברים הטובים ביותר שלו הם אדם טורס, פיונה קווין, ג'ייק מרטין ואימוג'ן מורנו.
הוא היה חבר טוב גם של טריסטן מיליגן, דייב טרנר ומו מאשקור.
הייתה לו יריבות עם מארק פיצג'רלד, בקי בייקר ודרו טורס אך נראה שהשלים עם השניים האחרונים.
הוא בזוגיות עם קלייר אדוורדס, נכון לעונה 14. הוא יצא בעבר עם נערה בשם ג'וליה ועם אימוג'ן מורנו.
מקווי העלילה הבולטים שלו- מערכת יחסים סוערת עם קלייר (עונות 10–14), התמודדות עם הפרעה דו-קוטבית (עונה 11) והתמודדות עם המוות של קאם.
את איליי גילם השחקן מונרו צ'יימברס.
איליי היה דמות ראשית בעונות 10–14.
אוון מיליגן הוא בוגר דגראסי, מחזור 2013. הוא אחיו הגדול של טריסטן מיליגן.
הוא ידוע ברחבי בית הספר כאתלט שלוקח חלק במגוון פעילויות ספורטיביות, כמו קבוצת הפוטבול וקבוצת ההוקי.
הוא ידוע גם כרודף שמלות ובריון הומופובי, אך נראה שהתמתן אחרי שאחיו יצא מהארון.
החברים הטובים ביותר שלו הם ביאנקה דסוסה ומארק פיצג'רלד.
הוא גם חבר של מייק דאלאס ודרו טורס.
הוא רווק, נכון לעונה 12. הוא יצא בעבר עם אניה מקפירסון וכמעט שכב עם אלי בהנדרי.
קו העלילה המרכזי שלו היה מערכת יחסים בלתי צפויה עם אניה בעונה 11.
את אוון גילם השחקן דניאל קלי.
אוון היה דמות ראשית בעונות 10–12.
מריסול לואיס היא בוגרת דגראסי, מחזור 2013. היא נערה פופולרית ושטחית ותחילה מוצגת גם כטיפשה וריקנית, אך זה משתנה מעט בהמשך.
הייתה לה גישה רעה ומתנשאת כלפי אנשים שהיא לא אוהבת ולפעמים אף כלפי חבריה הטובים, אך היא גם בעלת צד רגיש.
היא הייתה נשיאת מועצת התלמידים בשנתה האחרונה בלימודים, אחרי שקייטי נאלצה להתפטר.
החברה הטובה ביותר שלה היא קייטי מטלין.
היא חברה טובה גם של ג'ייק מרטין.
היא בזוגיות עם מו מאשקור, נכון לעונה 12. היא ניהלה רומן בעבר עם קיי.
מקווי העלילה הבולטים שלה- רומן עם קיי.
(עונה 10) ומערכת יחסים עם מו.
את מריסול גילמה השחקנית שאניס בנטון.
מריסול הייתה דמות משנית בעונה 10 וראשית בעונות 11–12.
ג'ייק מרטין הוא בוגר דגראסי, מחזור 2013. הוא אוהב לעבוד עם הידיים בעבודות כמו בנייה וחקלאות ואף הקים בעצמו (יחד עם קייטי) את החממה בבית הספר.
הוא גם אוהב לעשן מריחואנה, למורת רוחה של אחותו החורגת קלייר.
החברים הטובים ביותר שלו הם מו מאשקור ואיליי גולדסוורת'י.
הוא חבר טוב גם של ג'נה מידלטון, קלייר אדוורדס, מריסול לואיס וקייטי מטלין.
הוא בזוגיות עם קייטי מטלין, נכון לעונה 12. הוא יצא בעבר עם קלייר אדוורדס.
מקווי העלילה הבולטים שלו- מערכת יחסים עם קלייר (עונה 11), מערכת יחסים עם קייטי והקמת החממה.
את ג'ייק גילם השחקן ג'סטין קלי.
ג'ייק היה דמות ראשית בעונות 11–12.
קייטי מטלין היא בוגרת דגראסי, מחזור 2013. היא אחותה הגדולה של מאיה מטלין.
היא החלה את דרכה כתלמידה מצטיינת, ראש עיתון בית הספר וכדורגלנית מוכשרת שמעדיפה כמה שיותר להתרחק מדרמה.
בהמשך היא עוברת מהפך, לומדת לשחרר מהציפיות ולעשות טעויות.
החברה הטובה ביותר שלה היא מריסול לואיס.
היא חברה גם של קלייר אדוורדס, מו מאשקור ואדם טורס.
הייתה לה יריבות עם ביאנקה דסוסה, אך נראה שהיא השלימה איתה.
היא בזוגיות עם ג'ייק מרטין, נכון לעונה 12. היא יצאה בעבר עם דרו טורס.
מקווי העלילה הבולטים שלה- התמודדות עם בולימיה, התמכרות למשככי כאבים ומערכת יחסים עם דרו (עונה 11) התמוטטות עצבים ומערכת יחסים עם ג'ייק.
את קייטי גילמה השחקנית קלואי רוז.
קייטי הייתה דמות ראשית בעונות 11–12 ואורחת בעונה 13 ובדגראסי: הכיתה הבאה, עונות 3–4.
אימוג'ן מורנו היא בוגרת דגראסי, מחזור 2014. היא מצטיירת כמוזרה ויש לה סגנון לבוש ייחודי.
היא גם מניפולטיבית ואוהבת לזמום מזימות כדי להשיג את מה שהיא רוצה, אך זה התמתן אצלה בהמשך.
נראה שהיא פאנסקסואלית, מאחר שהיא הגדירה את עצמה כמי ש"נמשכת לאנשים".
היא הייתה במקור חלק ממחזור 2013, אך נאלצה לחזור על כיתה י'ב לאחר שהיא נכשלה בכל המקצועות.
החברים הטובים ביותר שלה הם איליי גולדסוורת'י, פיונה קווין ובקי בייקר.
היא גם חברה טובה של ביאנקה דסוסה, אדם טורס ווינסטון צ'ו.
הייתה לה יריבות עם בקי בייקר (לפני שהפכו לחברות הטובות ביותר).
היא רווקה, נכון לעונה 14. היא יצאה בעבר עם איליי גולדסוורת'י, פיונה קווין, ג'ק ג'ונס וניהלה רומן קצר עם אדם טורס לפני מותו.
את אימוג'ן גילמה השחקנית כריסטין פרוספרי.
אימוג'ן הייתה דמות ראשית בעונות 11–14.
מו מאשקור הוא בוגר דגראסי, מחזור 2013. הוא ציני ומודע לעצמו ותמיד היו לו בעיות עם המשקל שלו.
בשנה האחרונה ללימודים הוא היה יותר מוכן לצאת החוצה ולרכוש חברים.
הוא מוזיקאי מוכשר והקים את הלהקה "WhisperHug" יחד עם זיג, אימוג'ן, אדם ומאיה.
החבר הטוב ביותר שלו הוא ג'ייק מרטין.
הוא חבר טוב גם של סאב בהנדרי, מריסול לואיס וקייטי מטלין.
הוא בזוגיות עם מריסול לואיס, נכון לעונה 12.
את מו גילם השחקן ג'ייקוב נעים.
מו היה דמות ראשית בעונות 11–12 ואורח בדגראסי: הכיתה הבאה, עונה 2.
טריסטן מיליגן הוא בוגר דגראסי, מחזור 2016. הוא אחיו הקטן של אוון מיליגן.
טריסטן יצא מהארון בגיל צעיר ויש לו אופי חזק ונחוש.
מטרותיו העיקריות היו למצוא אהבה ולעמוד בראש בית הספר, אם זה בהצגות או במועצת התלמידים.
החברות הטובות ביותר שלו הן זואי ריבאס וטורי סנטמריה.
(לפני שעזבה) הוא גם היה חבר מאוד טוב של מאיה מטלין, אבל הם רבו ומאז הם חברים אבל יותר רחוקים.
הוא חבר גם של וינסטון צ'ו, גולדי נהיר, גרייס קרדינל וזיג נובאק.
הוא רווק, נכון לדגראסי: הכיתה הבאה, עונה 4. הוא יצא בעבר עם גרנט ייטס (בעילה אסורה בהסכמה), מיילס הולינגסוורת' ו-ויג'יי מראז'.
מקווי העלילה המרכזיים שלו- כיכוב במחזמר בית הספר (עונה 12), מערכת יחסים אסורה עם מורה (עונה 13), מערכת יחסים עם מיילס (עונה 14) וטראומה פיזית קשה בעקבות תאונת דרכים.
(דגראסי: הכיתה הבאה, עונות 3–4)
את טריסטן גילם השחקן לייל לטאו.
טריסטן היה דמות ראשית בעונות 11–14 ובדגראסי: הכיתה הבאה, עונות 1–4.
מאיה מטלין היא בוגרת דגראסי, מחזור 2016. היא אחותה הקטנה של קייטי מטלין.
היא נגנית צ'לו מוכשרת ונרשמה לתוכנית המוזיקה בבית הספר.
בהמשך היא זנחה את העיסוק בצ'לו והתמקדה בשירה ונגינה בגיטרה.
בעקבות ההתאבדות של בן זוגה, מאיה פיתחה אופי טיפה יותר מרדני, נהייתה יותר חרדתית כלפי הסובבים אותה ובסופו של דבר שקעה בדיכאון בעצמה.
החברים הטובים ביותר שלה הם גרייס קרדינל, זיג נובאק וטורי סנטמריה.
(לפני שעזבה) היא חברה טובה של טריסטן מיליגן, מו מאשקור, אימוג'ן מורנו, טייני בל, סעד אל'מליקי, גולדי נהיר, ג'ונה האאק והמנטור שלה, פיטר סטון.
הייתה לה יריבות עם זואי ריבאס, אזמה סונג והאנטר הולינגסוורת'.
יוצרי הסדרה אישרו כי היא בזוגיות עם זיג נובאק.
היא יצאה בעבר עם קמפבל סונדרס ומיילס הולינגסוורת'.
מקווי העלילה הבולטים שלה- התאהבות בחבר של חברתה הטובה (עונה 11), מערכת יחסים עם קאם והתמודדות עם מותו (עונה 12), מערכת יחסים סוערת עם מיילס (עונה 13), שקיעה בדיכאון וניסיון התאבדות.
את מאיה גילמה השחקנית אוליביה סקריבן.
מאיה הייתה דמות ראשית בעונות 11–14 ובדגראסי: הכיתה הבאה, עונות 1–4.
טורי סנטמריה היא תלמידה לשעבר בדגראסי.
היא נערה דרמטית ומפונקת, אבל עם לב טוב ושמחת חיים גדולה.
היא השתתפה בתחרויות יופי מאז שהייתה קטנה.
היא עזבה את בית הספר אחרי כיתה ט'.
החברים הטובים ביותר שלה הם טריסטן מיליגן ומאיה מטלין.
היא גם חברה של קמפבל סונדרס ודייב טרנר.
היא רווקה, נכון לעונה 12. היא יצאה בעבר עם זיג נובאק.
את טורי גילמה השחקנית אלכס סטיל.
(אלכס סטיל גילמה בעונות 1–5 את אנג'לה ג'רמיה, אחותו הקטנה של קרייג מאנינג.
כמו כן, אלכס היא אחותה הקטנה של קאסי סטיל, שגילמה את מאני סנטוס.)
טורי הייתה דמות ראשית בעונות 11–12.
זיגמונד (זיג) נובאק הוא בוגר דגראסי, מחזור 2016. הוא בא ממשפחה ענייה, עובדה שהוא נהג להתבייש בה.
הוא היה חתיך, מקסים ופלרטטן.
תחילה הוא גם היה די מופנם, אבל אחרי שהתחיל להיות מעורב עם כנופיה הוא התקשח.
החברים הטובים ביותר שלו הם טייני בל, מאיה מטלין וגרייס קרדינל.
יוצרי הסדרה אישרו כי הוא בזוגיות עם מאיה מטלין.
הוא יצא בעבר עם טורי סנטמריה, אזמה סונג, פרנקי הולינגסוורת' וניהל רומן עם זואי ריבאס.
מקווי העלילה הבולטים שלו- הסתרת היותו עני ותחושת אשמה על ההתאבדות של קאם (עונה 12), מעורבות מסוכנת עם כנופיה (עונות 13–14), מערכת יחסים עם מאיה (דגראסי: הכיתה הבאה, עונות 1–2), מערכת יחסים סוערת עם אזמה ומערכת יחסים פוליאמורית עם אזמה ופרנקי.
את זיג גילם השחקן ריקרדו הויוס.
זיג היה דמות ראשית בעונות 11–14 ובדגראסי: הכיתה הבאה, עונות 1–4.
מייק דאלאס הוא בוגר דגראסי, מחזור 2014. הוא הגיע לבית הספר מרחוק במיוחד כדי להצטרף לנבחרת ההוקי והתארח בביתם של דרו ואדם טורס.
תחילה הוא הוצג כבריון שטחי, אך מהר מאוד הוא הראה צד רך ומקבל שקיבל יותר ויותר נוכחות בחייו.
בהמשך התגלה שהוא אבא לילד בן 3 מנערה בשם ונסה.
החבר הטוב ביותר שלו הוא דרו טורס.
הוא חבר טוב גם של פיונה קווין, אוון מיליגן, קלייר אדוורדס, בקי בייקר, קמפבל סונדרס, ג'נה מידלטון, קונור דולריאה ואדם טורס.
מקווי העלילה הבולטים שלו- התעמרות בקאם ותחושת אשמה על מותו (עונה 12), התמודדות עם היותו אב בגיל העשרה (עונות 12–14) ומערכת יחסים עם אלי.
את דאלאס גילם השחקן דימיטריוס ג'וייט.
דאלאס היה דמות ראשית בעונות 12–14.
רבּקה (בקי) בייקר היא בוגרת דגראסי, מחזור 2014. היא אחותו הקטנה של לוק בייקר.
היא חייכנית, שמחה וקופצנית וזה לא עובר לכולם בגרון בכזאת קלות.
היא ומשפחתה הגיעו מפלורידה וכמו שאר משפחתה, היא נוצרייה אדוקה ומאוד מאמינה בערכי הדת.
אך בניגוד אליהם, היא מגלה יכולת להישאר פתוחה לאנשים ולנושאים שכביכול נוגדים את הערכים שלה.
החברות הטובות ביותר שלה הן ג'נה מידלטון ואימוג'ן מורנו.
היא חברה גם של אלי בהנדרי, מייק דאלאס, קלייר אדוורדס, דרו טורס, ג'ונה האק וג'ק ג'ונס.
הייתה לה יריבות עם איליי גולדסוורת'י, אך נראה שהשלימה איתו.
היא רווקה, נכון לעונה 14. היא יצאה בעבר עם אדם טורס, דרו טורס וג'ונה האק.
מקווי העלילה הבולטים שלה- ויכוח עם איליי על מחזה בית הספר ומערכת יחסים עם אדם (עונה 12), התמודדות עם מעשיו של אחיה (עונה 13) וחברוּת עם אימוג'ן ומערכת יחסים עם דרו.
את בקי גילמה השחקנית שרה פישר.
בקי הייתה דמות ראשית בעונות 12–14.
לוק בייקר הוא תלמיד לשעבר בדגראסי.
הוא אחיה הגדול של בקי בייקר.
הוא ומשפחתו הגיעו מפלורידה כדי שיוכל להצטרף לנבחרת ההוקי.
הוא בא ממשפחה נוצרית אדוקה ונראה שגם הוא דוגל בערכי הדת, אך מהר מאוד מסתבר שהוא מסתתר מאחורי ערכי הדת כדי לעשות מה שמתחשק לו.
בעונה 13, אחרי חקירה מאומצת, הסתבר שלוק הוא זה שתקף מינית את זואי השיכורה במסיבה של מיילס.
זואי לקחה אותו למשפט וניצחה, ולוק נשלח לכלא ולכן לא סיים את לימודיו בדגראסי.
את לוק גילם השחקן קרייג ארנולד.
לוק היה דמות ראשית בעונות 12–13 ואורח בעונה 14.
קמפבל (קאם) סונדרס הוא תלמיד לשעבר בדגראסי.
הוא אתלט מצטיין והגיע לבית הספר מרחוק במיוחד כדי להצטרף לקבוצת ההוקי.
בניגוד לשאר חברי הקבוצה, הוא היה יותר רגיש ומופנם.
הגעגועים לבית, הלחץ הגובר מצד הקבוצה וככל הנראה גם בעיות נפשיות מוקדמות, הביאו את קאם להתאבד בחממה של בית הספר.
חבריו בבית הספר היו טריסטן מיליגן, טורי סנטמריה, מאיה מטלין, מייק דאלאס ואלי בהנדרי.
הוא לא אהב את לוק בייקר והיה ביריבות עם זיג נובאק.
הוא היה בזוגיות עם מאיה מטלין עד למותו בעונה 12.
את קאם גילם השחקן דילן אוורט.
קאם היה דמות ראשית בעונה 12.
מיילס הולינגסוורת' השלישי הוא בוגר דגראסי, מחזור 2016. הוא אחיהם הגדול של פרנקי והאנטר הולינגסוורת'.
הוא בא מבית עשיר מאוד.
הוא המרדן מבית שלושת האחים ובעל טמפרמנט סוער.
יש לו מערכת יחסים סבוכה עם אביו, שבמקרי קיצון אף התדרדרה לאלימות.
הוא מוכשר מאוד בכתיבה ומחפש להפוך את הכישרון שלו לקריירה.
החבר הטוב ביותר שלו הוא וינסטון צ'ו.
הוא ביחסים טובים גם עם זואי ריבאס ומאיה מטלין, שתיהן בנות זוגו לשעבר, ועם ג'ונה האק וגרייס קרדינל.
הוא רווק, נכון לדגראסי: הכיתה הבאה, עונה 4. הוא יצא בעבר עם זואי ריבאס, מאיה מטלין, טריסטן מיליגן, אזמה סונג ולולה פסיני.
מקווי העלילה הבולטים שלו- מערכת יחסים קשה עם אביו (עונה 13-דגראסי: הכיתה הבאה, עונה 4), מערכת יחסים עם מאיה (עונה 13), מערכת יחסים עם טריסטן (עונה 14-דגראסי: הכיתה הבאה, עונה 4) מערכת יחסים עם לולה וכתיבת מחזה בית הספר.
(דגראסי: הכיתה הבאה, עונה 3)
את מיילס גילם השחקן אריק אוסבורן.
מיילס היה דמות ראשית בעונות 13–14 ובדגראסי: הכיתה הבאה, עונות 1–4.
זואי ריבאס היא בוגרת דגראסי, מצטיינת מחזור 2016. היא כוכבת טלוויזיה לשעבר שפוטרה מעבודתה בגלל התמכרות לסמים.
זואי לא ידעה איך להתנהל כ"נערה נורמלית" ולא היססה להשתמש במראה שלה, בגוף שלה ובכסף שלה כדי להשיג את מה שהיא רוצה.
זה הרוויח לה מוניטין של נערה נבזית, מניפולטיבית ורשעית.
בהמשך היא התמתנה והפכה משמעותית לאדם טוב יותר, בעיקר אחרי שהשלימה עם הנטייה המינית שלה.
החברים הטובים ביותר שלה הם גרייס קרדינל וטריסטן מיליגן.
היא חברה גם של מיילס הולינגסוורת', לולה פסיני, שיי פאוורס וגולדי נהיר.
הייתה לה יריבות עם מאיה מטלין ופרנקי הולינגסוורת', אבל נראה שהשלימה עם שתיהן.
היא בזוגיות עם ראשה זועבי, נכון לדגראסי: הכיתה הבאה, עונה 4. היא יצאה בעבר עם מיילס הולינגסוורת', דרו טורס ו-וינסטון צ'ו.
היא ניהלה רומן קצר עם זיג נובאק והייתה מאוהבת בגרייס קרדינל, אך לא ניהלה עמה זוגיות.
מקווי העלילה הבולטים שלה- תקיפה מינית קשה מידיו של לוק בייקר (עונה 13), פתיחת אתר מקוון למכירת תמונות עירום של תלמידות (עונה 14), התאהבות חד צדדית בגרייס (דגראסי: הכיתה הבאה, עונה 1) ומערכת יחסים עם ראשה.
את זואי גילמה השחקנית אנה גוליה.
זואי הייתה דמות ראשית בעונות 13–14 ובדגראסי: הכיתה הבאה, עונות 1–4.
וינסטון צ'ו הוא בוגר דגראסי, מחזור 2016. הוא רגיל להיות בצילו של חברו הטוב, מיילס, ומפצה על חוסר הביטחון שלו בחוש הומור ציני.
הוא לא פעם משמש כקול ההיגיון בין חבריו ומסרב לקחת חלק בשטויות.
החברים הטובים ביותר שלו הם מיילס הולינגסוורת' וזואי ריבאס.
הוא חבר גם של מאיה מטלין, אימוג'ן מורנו, האנטר הולינגסוורת', ראשה זועבי, גולדי נהיר וטריסטן מיליגן.
הוא בזוגיות עם גולדי נהיר, נכון לדגראסי: הכיתה הבאה, עונה 4. הוא יצא בעבר עם פרנקי הולינגסוורת' וזואי ריבאס.
מקווי העלילה הבולטים שלו- מערכת יחסים עם פרנקי, אחותו הקטנה של חברו הטוב (עונות 13–14), מערכת יחסים עם זואי (דגראסי: הכיתה הבאה, עונה 2) ומערכת יחסים עם גולדי.
(דגראסי: הכיתה הבאה, עונה 4)
את וינסטון גילם השחקן אנדרה קים.
וינסטון היה דמות ראשית בעונות 13–14 ובדגראסי: הכיתה הבאה, עונות 1–4.
גרייס קרדינל היא בוגרת דגראסי, מחזור 2016. יש לה אופי קשוח והיא מחוננת עם מחשבים, שתי תכונות שהובילו אותה להשתבץ בכיתת החינוך המיוחד בבית הספר.
יחד עם הנטייה שלה להיות בוטה ולהגיד את כל האמת בפרצוף, יש לה לב גדול ומאוד אכפת לה מחבריה.
החברות הטובות ביותר שלה הן מאיה מטלין וזואי ריבאס.
היא חברה טובה גם של זיג נובאק וטייני בל.
הייתה לה יריבות עם פרנקי הולינגסוורת' אבל נראה שהשלימה איתה.
היא בזוגיות עם ג'ונה האק, נכון לדגראסי: הכיתה הבאה, עונה 4. היא הייתה מאוהבת בזיג נובאק ושכבה עם זואי ריבאס, אך לא ניהלה זוגיות עם אף אחד מהם.
מקווי העלילה הבולטים שלה- חברוּת עם זואי והתמודדות עם סיסטיק פיברוזיס (דגראסי: הכיתה הבאה, עונה 1) ומערכת יחסים עם ג'ונה.
את גרייס גילמה השחקנית ניקי גולד.
גרייס הייתה דמות ראשית בעונות 13–14 ובדגראסי: הכיתה הבאה, עונות 1–4.
פרנצ'סקה (פרנקי) הולינגסוורת' היא תלמידת כיתה י"ב בדגראסי.
היא אחותו התאומה של האנטר הולינגסוורת' ואחותו הקטנה של מיילס הולינגסוורת'.
היא ההפך המוחלט מאחיה הגדול והיא תמיד מנסה לרצות את הוריה.
למרות זאת, היא קלולסית מאוד ולפעמים עושה שטויות וטעויות בלי להבין מה רע במה שהיא עושה.
החברות הטובות ביותר שלה הן שיי פאוורס ולולה פסיני.
היא חברה גם של זיג נובאק, טייני בל וגולדי נהיר.
היא הייתה חברה טובה מאוד גם של אזמה סונג אך נראה כי הן רבו.
היא הייתה ביריבות עם זואי ריבאס וגרייס קרדינל, אך נראה שהשלימה עם שתיהן.
היא רווקה, נכון לדגראסי: הכיתה הבאה, עונה 4. היא יצאה בעבר עם וינסטון צ'ו, ג'ונה האק, זיג נובאק ואזמה סונג.
מקווי העלילה הבולטים שלה- מערכת יחסים עם וינסטון (עונות 13–14), תקרית גזענית עם בנות מבית ספר אחר (דגראסי: הכיתה הבאה, עונה 2) ומערכת יחסים פוליאמורית עם זיג ואזמה.
את פרנקי גילמה השחקנית שרה וייסגלס.
פרנקי הייתה דמות ראשית בעונות 13–14 ובדגראסי: הכיתה הבאה, עונות 1–4.
האנטר הולינגסוורת' הוא תלמיד כיתה י"ב בדגראסי.
הוא אחיה התאום של פרנקי הולינגסוורת' ואחיו הקטן של מיילס הולינגסוורת'.
הוא גיימר וחובב חוברות קומיקס, ובניגוד לאחותו הוא יותר טיפוס כועס ופסימי (דבר שדי התמתן בהמשך).
חבריו הטובים הם יעל ברון, באאז נהיר, לולה פסיני ו-ויג'יי מראז'.
הייתה לו יריבות עם מאיה מטלין, זואי ריבאס, טריסטן מיליגן, גולדי נהיר וזיג נובאק.
הוא רווק, נכון לדגראסי: הכיתה הבאה, עונה 4. הוא יצא בעבר עם יעל ברון.
מקווי העלילה הבולטים שלו- אי שליטה בכעסים ושליחתו לבית חולים פסיכאטרי (דגראסי: הכיתה הבאה, עונה 1) ומערכת יחסים עם יעל.
(דגראסי: הכיתה הבאה, עונות 2–4)
את האנטר גילם השחקן ספנסר מקפירסון.
האנטר היה דמות משנית בעונה 13 וראשי בעונה 14 ובדגראסי: הכיתה הבאה, עונות 1–4.
דיון (טייני) בל הוא בוגר דגראסי, מחזור 2016. הוא אחיו הקטן של וינס בל, ראש הכנופיה שאמלל את דרו וביאנקה.
הוא מאוד חכם, אבל ייחוסו המשפחתי ומצבו הכלכלי דרדרו אותו לצרות לא פעם.
בהמשך הוא הצליח להיחלץ מחיי הכנופיה ולהשקיע בלימודים.
החבר הטוב ביותר שלו הוא זיג נובאק.
הוא חבר טוב גם של גרייס קרדינל, פרנקי הולינגסוורת', מאיה מטלין, ג'ונה האק ולולה פסיני.
הוא בזוגיות עם שיי פאוורס, נכון לדגראסי: הכיתה הבאה, עונה 4. הוא יצא בעבר עם לולה פסיני.
מקווי העלילה הבולטים שלו- מעורבות בכנופיה של אחיו יחד עם זיג (עונות 13–14), מערכת יחסים עם לולה (דגראסי: הכיתה הבאה, עונות 1–2) ומערכת יחסים עם שיי.
את טייני גילם השחקן ריצ'רד וולטרס.
טייני היה דמות משנית בעונה 13 וראשי בעונה 14 ובדגראסי: הכיתה הבאה, עונות 1–4.
לולה פסיני היא תלמידת כיתה י"ב בדגראסי.
קשה לפספס את לולה במסדרונות בית הספר, ולא רק בגלל צבע השיער המשתנה שלה.
היא משדרת תמימות ולפעמים טיפשות, אבל היא מפצה על חוסר היכולת שלה בלימודים באינטליגנציה רגשית גבוהה במיוחד.
היא עובדת כמלצרית במסעדה של המשפחה שלה, "הקנטינה של לולה".
היא החליפה צבע שיער שלוש פעמים- שילוב של סגול-ורוד-בלונדיני (עונה 14), ורוד בהיר (דגראסי: הכיתה הבאה, עונות 1–2) וכחול בהיר.
החברים הטובים ביותר שלה הם שיי פאוורס, פרנקי הולינגסוורת' ויעל ברון.
היא חברה גם של ג'ק ג'ונס, זואי ריבאס, גרייס קרדינל, מיילס הולינגסוורת', האנטר הולינגסוורת', באאז נהיר ו-ויג'יי מראז'.
היא בזוגיות עם סעד אל'מליקי, נכון לדגראסי: הכיתה הבאה, עונה 4. היא יצאה בעבר עם טייני בל ומיילס הולינגסוורת'.
מקווי העלילה הבולטים שלה- מערכת יחסים עם טייני (דגראסי: הכיתה הבאה, עונות 1–2), היריון בלתי רצוי וההחלטה לבצע הפלה (דגראסי: הכיתה הבאה, עונה 3), ומערכת יחסים עם סעד.
את לולה גילמה השחקנית אמנדה ארקורי.
לולה הייתה דמות ראשית בעונה 14 ובדגראסי: הכיתה הבאה, עונות 1–4.
שיילין (שיי) פאוורס היא תלמידת כיתה י"ב בדגראסי.
היא ספורטאית מצטיינת ושואפת גבוה לא רק בספורט אלא גם בלימודים ובבנים.
היא מוכנה לעשות הרבה כדי להגשים את החלומות שלה.
החברות הטובות ביותר שלה הן פרנקי הולינגסוורת' ולולה פסיני.
היא חברה גם של זואי ריבאס, טייני בל וגולדי נהיר.
היא בזוגיות עם טייני בל, נכון לדגראסי: הכיתה הבאה, עונה 4. היא הייתה מאוהבת במייק דאלאס, אך לא ניהלה עמו זוגיות.
מקווי העלילה הבולטים שלה- התאהבות בחבר של החברה הטובה ביותר שלה (דגראסי: הכיתה הבאה, עונות 1–2), התדרדרות לגנבה כדי לממן את תשוקתה לספורט ומערכת יחסים עם טייני.
את שיי גילמה השחקנית רייה דאונס.
שיי הייתה דמות ראשית בעונה 14 ובדגראסי: הכיתה הבאה, עונות 1–4.
ג'ונה האק הוא בוגר דגראסי, מחזור 2016. לפני הגעתו לדגראסי, הוא היה "ילד רע" ונהג לעשות הרבה צרות.
כל זה השתנה כשהחליט לחזור בתשובה ולהתחבר לאנשים שחולקים עמו את אותם ערכים.
בהמשך התברר שבתקופה הפרועה שלו הוא הכניס נערה להריון והפך לאב.
הוא במערכת יחסים עם גרייס קרדינל, נכון לדגראסי: הכיתה הבאה, עונה 4. הוא יצא בעבר עם בקי בייקר ופרנקי הולינגסוורת'.
הוא חבר טוב של זיג נובאק, טייני בל, מיילס הולינגסוורת' ומאיה מטלין.
הוא היה ביריבות עם דרו טורס.
מקווי העלילה הבולטים שלו- מערכת יחסים עם בקי (עונה 14), מערכת יחסים עם פרנקי (דגראסי: הכיתה הבאה, עונות 1–2) ומערכת יחסים עם גרייס.
את ג'ונה גילם השחקן ארן קאסם.
ג'ונה היה דמות משנית בעונה 14 וראשי בדגראסי: הכיתה הבאה, עונות 1–4.
גולדי נהיר היא בוגרת דגראסי, מחזור 2016. היא אחותו הגדולה של באאז נהיר.
היא אקטיביסטית, פמיניסטית ומוסלמית שפועלת לשיפור תנאי המחיה בבית הספר.
היא שואפת גבוה בכל תחומי החיים ולעיתים מציגה עמדות שמרניות, מה שגורם לה להיראות מתנשאת.
למעשה היא רק מנסה למצוא דרך להתנהל בעולם בכבוד.
היא במערכת יחסים עם וינסטון צ'ו, נכון לדגראסי: הכיתה הבאה, עונה 4.
החברה הטובה ביותר שלה היא ראשה זועבי.
היא חברה טובה גם של זואי ריבאס, מאיה מטלין, לולה פסיני, גרייס קרדינל, שיי פאוורס, פרנקי הולינגסוורת' וטריסטן מיליגן.
מקווי העלילה הבולטים שלה- ניסיון ללכת בלי חיג'אב (דגראסי: הכיתה הבאה, עונה 3), מערכת יחסים עם וינסטון ותקרית אלימה בעקבות גזענות.
את גולדי גילמה השחקנית סומה בהטיה.
גולדי הייתה דמות ראשית בדגראסי: הכיתה הבאה, עונות 1–4.
אזמה סונג היא תלמידת כיתה י"ב בדגראסי.
מבחוץ היא נראית "ילדה טובה", אך היא שוב ושוב הוכיחה שהיא הרבה יותר מורכבת ומופרעת ממה שמצטייר.
היא בעלת ביטחון עצמי גבוה והיא יודעת מה היא רוצה, ולא מפחדת להשתמש במניפולציות כדי להשיג את זה.
כל אלה מושרשים ברצון הנואש שלה לחיבה, אהבה ותשומת לב.
כשהיא לא מקבלת את אלה, היא נוהגת להתפרץ בהתקפים אלימים ורגשיים.
בהמשך התברר שאמה התאבדה והיא הייתה זו שמצאה אותה.
היא הייתה אמורה לסיים את הלימודים עם מחזור 2016, אך היא פספסה יותר מידי שיעורים ונאלצה לחזור על כיתה י"ב.
היא רווקה, נכון לדגראסי: הכיתה הבאה, עונה 4. היא יצאה בעבר עם מיילס הולינגסוורת' וזיג נובאק וניהלה שלישייה פוליאמורית איתו ועם פרנקי הולינגסוורת'.
חברתה הטובה ביותר הייתה פרנקי הולינסוורת' אך נראה שרבו.
מקווי העלילה הבולטים שלה- מערכת יחסים עם מיילס ודרדורו להתמכרות לסמים (דגראסי: הכיתה הבאה, עונה 1) ומערכת יחסים עם זיג ופעולותיה הקיצוניות כדי לשמור אותו קרוב אליה.
את אזמה גילמה השחקנית צ'לסי קלארק.
אזמה הייתה דמות ראשית בדגראסי: הכיתה הבאה, עונות 1–4.
יעל ברון הם תלמיד כיתה י"ב בדגראסי.
הם חזקים ודומיננטיים ואוהבים להשמיע את קולם.
הם חלק ממועדון הגיימינג יחד עם האנטר, באאז ו-ויג'יי.
הם הזדהו כנקבה במשך כל חייהם, אך בהמשך יצאו מהארון כג'נדרקוויר וביקשו שיפנו אליהם בגוף שלישי.
הם רווקים, נכון לדגראסי: הכיתה הבאה, עונה 4. הם יצאו בעבר עם האנטר הולינגסוורת'.
החברה הטובה ביותר שלהם היא לולה פסיני.
הם חברים טובים גם של באאז נהיר ו-ויג'יי מראז'.
הם גם היו חברים טובים של האנטר הולינגסוורת', אך הם רבו אחרי שהתקשה לקבל את זהותם המגדרית.
מקווי העלילה הבולטים שלהם- מערכת יחסים עם האנטר (דגראסי: הכיתה הבאה, עונות 2–4) ויציאה מהארון כג'נדרקוויר.
את יעל גילמה השחקנית ג'יימי בלוך.
יעל היו דמות ראשית בדגראסי: הכיתה הבאה, עונות 1–4.
ויג'יי מראז' הוא תלמיד כיתה י"ב בדגראסי.
הוא חבר במועדון הגיימינג יחד עם יעל, האנטר ובאאז.
הוא יוטיובר ובהמשך משתף את חבריו בערוץ שלו ויחד עם מפרסמים סרטונים שונים.
הוא רווק, נכון לדגראסי: הכיתה הבאה, עונה 4. הוא יצא בעבר עם טריסטן מיליגן.
הוא חבר טוב של האנטר הולינגסוורת', באאז נהיר, יעל ברון ולולה פסיני.
את ויג'יי גילם השחקן דאנטה סקוט.
ויג'יי היה דמות ראשית בדגראסי: הכיתה הבאה, עונות 1–4.
באאז נהיר הוא תלמיד כיתה י"ב בדגראסי.
הוא אחיה הקטן של גולדי נהיר.
הוא מחושב וחכם וחלק ממועדון הגיימינג, יחד עם האנטר, יעל ו-ויג'יי.
הוא לרוב נותן להיגיון יותר משקל מלרגש ולכן הוא מצטייר כחסר רגישות ומתנשא.
הוא רווק, נכון לדגראסי: הכיתה הבאה, עונה 4.
הוא חבר טוב של האנטר הולינגסוורת', ויג'יי מראז' ויעל ברון.
את באאז גילם השחקן אמיר באגריה.
באאז היה דמות ראשית בדגראסי: הכיתה הבאה, עונות 1–4.
סעד אל'מליקי הוא תלמיד כיתה י"ב בדגראסי.
הוא פליט מסוריה שהגיע להתחיל חיים חדשים בקנדה.
הוא מופנם ונוהג להישמר לעצמו.
חוסר הרצון שלו להיפתח לעיתים מתפרש אצל אנשים אחרים כזעם.
הוא צלם מוכשר ומחפש דרכים להתעסק בזה.
הוא בזוגיות עם לולה פסיני, נכון לדגראסי: הכיתה הבאה, עונה 4.
הוא חבר טוב של מאיה מטלין ולולה פסיני.
הייתה לו יריבות עם זיג נובאק וטייני בל.
מקווי העלילה הבולטים שלו- חברוּת עם מאיה והעצמת הדיכאון שלה (דגראסי: הכיתה הבאה, עונה 3) ומספר תקריות גזעניות ומערכת יחסים עם לולה.
את סעד גילם השחקן פרחם רוונגי.
סעד היה דמות ראשית בדגראסי: הכיתה הבאה, עונות 3–4.
ראשה זועבי היא תלמידת כיתה י"ב בדגראסי.
היא פליטה מסוריה שהגיעה להתחיל חיים חדשים בקנדה.
היא לא קשורה בהכרח לדת שלה והיא מוכנה להתמסר לחוויות שיש לבית הספר להציע לה.
זה מתנגש קצת עם הערכים של גולדי, חברתה הטובה אצלה היא מתארחת.
היא בזוגיות עם זואי ריבאס, נכון לדגראסי: הכיתה הבאה, עונה 4.
החברה הטובה ביותר שלה היא גולדי נהיר.
היא חברה טובה גם של גרייס קרדינל ו-וינסטון צ'ו.
את ראשה גילמה השחקנית דליה רגביין.
ראשה הייתה דמות ראשית דמות ראשית בדגראסי: הכיתה הבאה, עונות 3–4.
דגני המפלצות הם קו דגני בוקר, המיוצרים על ידי תאגיד ג'נרל מילס בצפון אמריקה.
הקו הוצג בשנת 1971, ובמועדים שונים הכולל חמישה מותגים, שכל אחד מהם מציג גרסה מצוירת של מפלצת המבוססת על מפלצות יוניברסל: הרוזן שוקולה, פרנקן ברי, ובו ברי (כולם עדיין מיוצרים בעונות ספציפיות), כמו גם פירות ברוט ומומיה פירותית טעימה (שניהם הופסקו, למעט הפקות מוגבלות).
במרץ 1971 הוצגו שני הדגנים הראשונים בקו, הרוזן שוקולד בטעם שוקולד ופרנקן ברי בטעם תות.
בפרסומות, שתי המפלצות, הרוזן שוקולה ופרנקן ברי, היו עוסקות בהתקוטטות קומית שעליהן דגני בוקר טובים יותר, כאשר משהו או מישהו אחר התערב בדבריהם המילוליים והפחיד אותם.
בפברואר 1972, דגני פרנקן ברי כללו פיגמנט שאינו ניתן לעיכול שהפך צואת ילדים לוורודה, סימפטום המכונה לפעמים "צואה של פרנקן ברי".
מתכוני הרוזן שוקולה ופרנקן ברי נכתבו מחדש כדי להסיר את הפיגמנט הזה.
בו ברי, כביכול הדגנים הראשונים בטעם אוכמניות, יצאו בדצמבר 1973, ופירות ברוט ב-1974. "פירות ברוט" הופסק בשנת 1982 והוחלף בשנת 1988 ב"מומיה פירותי יאמי", שהופסק בשנת 1992.
בשנת 2010, שחררה בטי קרוקר את פרנקן ברי ואת פירות היער של פירות היער.
ג'נרל מילס שחרר חטיפי דגנים של הרוזן שוקולה.
מאז 2010, דגני פרנקן ברי, בו ברי וספירת הרוזן שוקולה מיוצרים ונמכרים רק מספר חודשים בעונת הסתיו / ליל כל הקדושים בספטמבר ובאוקטובר.
מפני שמסוף שנת 2010, הופץ מידע על נתוני תזונה לקויים ועובדות היסטוריות עדיין ניתן למצוא באתר הרשמי של ג'נרל מילס בכל עונות השנה.
באוגוסט 2013 שחרר ג'נרל מילס את כל חמשת דגני המפלצות לרכישה בעונת ליל כל הקדושים.
גם "ברוט הפירות", ששוחרר לראשונה מזה 31 שנה, וגם "מומיה פירותי יאמי", ששוחררה לראשונה מזה 21 שנה, באריזות מחודשות כמו שאר הדגנים, וגרסת "ברוט הפירות" שונה לשם "פרי פראי".
בנוסף, ב-"I-Mockery" נחשף שקופסאות מהדורות רטרו מיוחדות של כל חמשת הדגנים עם אומנות האריזה המקורית שלהם יימכרו אך ורק בחנויות טארגט.
בשנת 2014 ג'נרל מילס נעזר ב-DC קומיקס כדי ליצור עיצובים חדשים לדגנים בזמן ליל כל הקדושים.
העיצובים שנחשפו ב-6 באוגוסט, כללו עיצוב של Boo Berry מאת ג'ים לי, עיצוב של הרוזן שוקולה מאת טרי דודסון ועיצוב של Franken Berry מאת דייב ג'ונסון.
במהלך העשור הראשוני לייצור עד תחילת שנות השמונים, דגני המפלצות היו ידועים גם במגוון הרחב של פרמיות דגנים באריזה וגם בדואר.
הופקו פריטים רבים, כגון פוסטרים, מדבקות, ערכות צבע, מכוניות ספידסטר, מצנחים ואפילו דמויות פרסום מוויניל.
דגנית שטרן-שוקן (נולדה ב-1947) היא צורפת, מעצבת תכשיטים ופרופסורית לעיצוב.
היא הקימה את המחלקה לעיצוב תכשיטים במכללת שנקר, עמדה בראשה במשך 9 שנים וכיהנה כראש התכנית לתואר שני בעיצוב עד שנת 2016.
שטרן-שוקן הציגה מעבודותיה בתערוכות יחיד וקבוצתיות רבות בישראל ומחוצה לה, זכתה בפרסים רבים ויצירותיה כלולות באוספי גלריות, מוזיאונים ואספנים פרטיים.
שוקן שטרן נולדה בקיבוץ עמיר.
היא בוגרת תואר ראשון בעיצוב תעשייתי ועיצוב סביבתי מבצלאל אקדמיה לאמנות ועיצוב בירושלים, ותואר מוסמך בעיצוב (M.Des) מאוניברסיטת מידלסקס בלונדון.
בשנת 2009 ייסדה שטרן-שוקן את "קבוצת עניינים", המונה 10 צורפים ישראלים.
מטרת הקבוצה הייתה להציג עשייה אמנותית לצד העשייה העיצובית־מסחרית.
בפברואר 2010 קיימה הקבוצה תערוכה בניו ג'רזי.
בדירוג "100 המשפיעים על התרבות הישראלית", שערך עיתון "הארץ" ביולי 2013, בחר בה יובל סער כאחת מעשרה האישים המשפיעים על העיצוב הישראלי.
בנימוקיו נאמר כי "כשבוחנים את עולם הצורפות המקומי, כמו את תחום מלאכת היד (הקראפט), ניכרת השפעתה הנרחבת של דגנית שטרן שוקן...
היא פועלת להביא להכרה בתחום כשדה עיצובי לכל דבר, לא רק כזה המזוהה עם אופנה וצרכנות".
ב-2021 יצא לאור ספרה "How Many is One", המסכם ומתעד את עבודתה לאורך עשורים.
בספר היא מפרטת את האני מאמין האמנותי שלה ומתייחסת לסוגיה "איך גורמים לסטודנטים להיות אזרחים קשובים, מגיבים, שלא מנסים לעשות רק תכשיטים יפים".
1968-1973 בצלאל אקדמיה לאמנות ועיצוב, ירושלים
1976-1974 בית הספר לאמנות ע"ש ג'ון קאס, לונדון, אנגליה
1978-1977 "מידלסקס פוליטכניק", לונדון, אנגליה
2001-2000 אוניברסיטת מידלסקס, לונדון, אנגליה, תואר שני בעיצוב
משנת 1985 - בצלאל אקדמיה לאמנות ועיצוב, ירושלים
1989-1985 - מכללת בלומפילד לאמנות ועיצוב, חיפה
1990 - מרצה אורחת במכללה מלכותית לאמנות, לונדון, אנגליה
2007-1998 - מכללת שנקר להנדסה ועיצוב, ראש המחלקה לעיצוב תכשיטים
1997 פרס עידוד היצירה, משרד החינוך והתרבות
2003 פרס קרן אליס דה רוטשילד, ירושלים, ישראל
ב-2003 נערכה במוזיאון תל אביב תערוכת יחיד של שטרן-שוקן, שכיהנה באותה עת כראש המחלקה לעיצוב תכשיטים בשנקר.
את התערוכה, "כמה הם אחד", אצרה מאירה יגיד חיימוביץ.
שטרן-שוקן הייתה חלק מארבע אמניות ישראליות שנבחרו לתערוכת "הצורפוֹת".
התערוכה הייתה פרויקט משותף של מוזיאון ישראל ושל מוזיאון ראסין לאמנות בוויסקונסין, והוצגה ב-2010 במוזיאון ישראל אחרי שנדדה בשנים 2006–2009 ברחבי ארצות–הברית.
ב-2009 השתתפה בתערוכה "מוזיאון הטבע" שנערכה במוזיאון פתח תקווה, באצירת רויטל בן-אשר פרץ.
בעבודתה "נמלים" הציגה על קירות המוזיאון אינספור נמלים קטנטנות עשויות כסף, חלקן מזדחלות על פני עבודות אחרות בתערוכה.
הפעולה מתבצעת ב"עבודת נמלים" נשית, ידנית וסיזיפית.
באוקטובר 2015 השתתפה בתערוכה "חומרי הזמן – תכשיט ישראלי 7" במוזיאון ארץ ישראל.
היא השתתפה הן בחלק העכשווי והן בחלק ההיסטורי של התערוכה, שאצרה ד"ר איריס פישוף.
שטרן-שוקן הוזמנה להשתתף בתערוכה "שפת התכשיט" שנערכה ב-2019 במוזיאון לאמנות האסלאם בירושלים, בחלק שהתייחס לצורפות בת זמננו.
45 צורפים ישראלים יצרו במיוחד לתערוכה תכשיטים בהשראת תכשיטים מאוסף הצורפות האסלאמי הנדיר של המוזיאון.
1991 - לריה ברטה אורדנג, ניו יורק, ארצות-הברית
1997 - פריסקופ גלריה לעיצוב עכשווי, תל אביב
2003 - מוזיאון תל אביב לאמנות, תל אביב
1998 - נקודות הכסף, תכשיט ישראלי, מוזיאון ארץ ישראל, רמת אביב, תל אביב
2009 - גלריה Loupe, מונטקלייר, ניו-ג'רזי, ארצות-הברית
1992 - תערוכה קבוצתית, גלריה ברטה אורדנג, ניו יורק, ארצות-הברית
1997 - דירה להשכיר, פריסקופ - גלריה לעיצוב עכשווי, תל אביב
1998 - זוכי פרסי משרד החינוך התרבות והספורט, בית האמנים ע"ש יוסף זריצקי, תל אביב
1999 - מוזיאון של אמנות ועיצוב, פינלנד
2000 - שבעים מעצבים במחווה לאיזיקה גאון, מוזיאון ישראל, ירושלים
2002 - תכשיט ישראלי II - תגובת שרשרת, מוזיאון ארץ ישראל, רמת אביב, תל אביב
2005 - זהב שחוט - תכשיט ישראלי III, מוזיאון ארץ ישראל, בתל אביב - אוצרת התערוכה
2009 - מוזיאון הטבע, מוזיאון פתח תקווה לאמנות, פתח-תקוה
2010 - הקיבוץ, גלריה לאמנות ישראלית, תל אביב
2010 – הצורפוֹת, מוזיאון ישראל, ירושלים
2012 - אני אחר, תכשיט ישראלי 6, מוזיאון ארץ ישראל, רמת אביב, תל אביב
2017 נאמן למקור: מחווה לירום ורדימון, שנקר בי"ס גבוה להנדסה ולעיצוב, רמת גן
2019 - שפת התכשיט, מוזיאון האסלאם, ירושלים, ישראל
2022 - מסתמנת - הגוף הפוליטי, הגלריה לשלום, המרכז לאמנויות גבעת חביבה
דגנית סנקר־לנגה (נולדה ב-21 בינואר 1968) היא מנהלת ישראלית בנושאי קליטה, עלייה ושילוב חברתי.
הייתה מנכ"לית משרד העלייה והקליטה מיוני 2022 ועד פברואר 2023. מפרוץ מלחמת חרבות ברזל, ועד יוני 2025 כיהנה כראש מערך אדם וקהילה במנהלת תקומה.
דגנית סנקר נולדה בנהורה שבחבל לכיש לרותי לבית מחלב, עולה מעיראק (מנהלת בית ספר) וליוסף, עולה מהודו שהיו ממקימי החבל.
בצה"ל שירתה כקצינה בתפקידי בניהול משאבי אנוש ותקציב, בין היתר כראש ענף תכנון ובקרה בזרוע היבשה, שבמסגרתו הובילה עבודות מטה, כמו הורדת גיל המשרתים במילואים, פעילות תכנון ובקרה של תוכנית העבודה במערך משרתי קבע לוחמים, פיקוח על תקציב השכר בזרוע.
השתחררה מצה"ל בדרגת סגן אלוף.
סנקר־לנגה בעלת תואר ראשון בסוציולוגיה, כלכלה ומדע המדינה מאוניברסיטת בר-אילן (1993) ותואר שני במנהל עסקים מאוניברסיטת בן-גוריון בנגב (1999).
היא בוגרת המדרשה הלאומית למנהיגות, ממשל וניהול, מחזור ז'.
נשואה לאלחנן ומתגוררת בגבעת שמואל עם ארבעת ילדיהם.
הקימה בעיר בית מדרש קהילתי לנשים חילוניות ודתיות.
החל משנת 2012 שימשה בתפקידי ניהול במשרד העלייה והקליטה, בהם מנהלת תחום קליטה וקהילה במחוז תל אביב והמרכז, סמנכ"לית עידוד עלייה ותושבים חוזרים (2017–2022) וממלאת מקום בחטיבת רשויות, ארגונים וקהילה (2019–2022).
הייתה אחראית על סיוע בקליטה הראשונית של עולים בישראל וביצירת רצף הטיפול בעולה.
הייתה שותפה להקמת חברת "אופק ישראלי" - פרויקט לאומי לעידוד עלייה (חל"צ בבעלות הסוכנות היהודית וההסתדרות הציונית העולמית).
ביוני 2022 מונתה על ידי השרה פנינה תמנו שטה למנכ"לית משרד העלייה והקליטה.
כמנכ"לית הובילה את מבצע עולים הביתה, נוכח גל העלייה הגדול שהגיע בעקבות מלחמת אוקראינה–רוסיה וקליטת הפליטים מאוקראינה בישראל.
כמו כן, עסקה בהמשך העלאתם של צאצאי יהודי אתיופיה במבצע צור ישראל.
בעקבות הקמת ממשלת ישראל ה-37, בפברואר 2023 הסתיימה כהונתה במשרד העלייה והקליטה.
עם הקמתה של מנהלת תקומה לשיקום יישובי עוטף עזה מונתה בה סנקר-לנגה למנהלת צוות אדם וקהילה.
במסגרת זו הגישה תוכנית אסטרטגית לשיקום החבל ב-9 צירי ליבה: חינוך בריאות רווחה תרבות ספורט צעירים קהילה דתות והשכלה גבוהה.
ההצעה התבססה על עבודת עומק מול גורמי ממשלה, המועצות, ארגוני חברה אזרחית מכוני מחקר ועוד.
תוכנית זו אושרה על ידי ממשלת ישראל במסגרת החלטת ממשלה 1699 בהיקף של כ-5 מילארד ש"ח לתחומים האמורים.
במסגרת תפקידה גם השתתפה בהכנת הדוח המיוחד שהוגש לוועדת הכלכלה של הכנסת בינואר 2025, על הפגיעות בחבל תקומה ועל ההצעות לשיקומו, וכן הייתה מופקדת על מתווה המשפחות המשתהות, למשפחות שהתקשו לשוב לבתיהם באוגוסט 2024. מתווה זה נדון בפני בג"ץ ואושר.
ביוני 2025 סיימה את תפקידה.
דגמי מזון (ביפנית: 食品サンプル) הם דגמים מוקטנים או העתקים של פריט מזון או מנה, העשוי בדרך כלל מפלסטיק, שעווה, שרף או חומר בלתי אכיל דומה.
הם משמשים בדרך כלל כמקדם מכירות וכמִדְמֶה בחלונות תצוגה ובמדפים של מסעדות, דוכני מזון ועגלות מזון ביפן, קוריאה הדרומית וסין.
שימוש בדגמי מזון מאפשר לספקי המזון לפרסם לצרכנים תמונה תלת־ממדית של המוצרים שלהם, תוך הימנעות מהצורך להציג מזון אמיתי ללא השגחה לפרקי זמן ממושכים, שעלול להזדהם , להתקלקל או למשוך מזיקים לא נעימים כגון זבובים, תיקנים ונמלים.
למעט תעשיית המזון באסיה, ניתן למצוא דגמי מזון גם כרקוויזיט בסרטי קולנוע, תוכניות טלוויזיה, מחזות, פרסומות בטלוויזיה, מודעות מודפסות וירידים מסחריים .
כמו כן, דגמי מזון משמשים בחינוך לתזונה נכונה ולחקר צרכנים.
דגן שקלובסקי (נולד בשנת 1965) הוא פסל ישראלי.
מרבית עבודותיו נמצאות בגן הפסלים "בזלטון" בעין כרמל.
שקלובסקי נולד וגדל בקיבוץ מרחביה.
לאחר השרות הצבאי עבד כחשמלאי בקיבוצו.
הוא התחיל ללמוד מחשבים בטכניון.
אך לאחר שיצר את הפסל הראשון שלו, גולגולת אדם מאבן בזלת שמצא בקיבוץ, בחר להמשיך לפסל.
הוא למד פיסול בהדרכתו של מרדכי כפרי.
בהמשך הצטרך אליו אחיו הצעיר לעבודת הפיסול.
ב-1994 המושב השכן מרחביה נתן להם שטח אדמה עבור הפסלים שיצרו והאחים עברו להתגורר במושב.
ב-1995 הפסיקו האחים לעבוד ביחד.
ב-1999 עבר להתגורר עם אשתו בקיבוץ עין כרמל שם הציג את פסליו ועבד גם כחשמלאי.
לאחר מספר שנים עזב עם משפחתו ליישוב גדעונה.
בשנת 2012 השתתף בפסטיבל פיסול באבן שנערך בשוהם ובו יצר את הפסל "שעון ללא מנגנון".
בשנים האחרונות החל לפסל גם באבן גיר.
הוא מבצע עבודות הנצחה באבן הכוללות ביצוע של אתרי הנצחה ואנדרטאות מאבן, בעיקר בזלת, וגם מעיצוב וביצוע של מצבות אומנותיות מכל סוגי האבן.
שקלובסקי הקים את גן הפסלים "בזלטון" (הלחם של המילה "בזלת" חומר הגלם ממנו בנויים הפסלים ו"טון", משקל הגושים) בשנת 1992 במושב מרחביה.
עם עזיבתו את הקיבוץ, לקח את פסליו והעמידם בכניסה לקיבוץ עין כרמל.
בגן כ-30 פסלי ענק המסודרים במעגל.
אנדרואיד - דמות אדם ומאחוריו אישה שרועה לצד נחש מפותל
המשפחה - (אב, אם ובנותיה)
אחת משמונה (אישה ומחלפות שיערה)
חי-רב (בעל חיים עם ראש של רב חובש כיפה)
חילזון ביצות (עם פרצוף חתולי)
כּוֹס הֶחֳרָבוֹת (טורף לילי קטן)
תלתן (דיוקנה של בתו של דגן)
אישה עם דולפין (דמותה של ענבר - אשתו של דגן)
מגן ביצים - אבן גיר גלילית
אנדרטה בגן שרון בעתלית - לזכרו של שרון מנחם אלמקיאס.
בוצעה ב-2005 על ידי רפי פלד ודגן שקלובסקי, אדריכלות נוף על ידי לנר ואלחנתי, אדריכל-רפי גפני.
אתר לזכרו של אורן ליפשיץ בקיבוץ גזית.
שעון ללא מנגנון - ברחבת כניסה לבניין המועצה המקומית שוהם
ספסל - גבעת הרקפות בקריית ביאליק לזכרה של לאה לנדמן
שני עוגני אבן - לאורכו של שביל הים.
עוגן הדרך בראש הנקרה ועוגן הדרך ליד מבצר עתלית
דגמים מגפרורים הם דגמים מוקטנים הנבנים מגפרורים.
בניית דגמים מגפרורים היא תחביב נפוץ.
לבניית הדגמים משתמשים בגפרורים ייחודים חסרי ראש הצתה, הניתנים לרכישה בחנויות לאמנות ומלאכה.
בטרם יוצרו גפרורים כאלה באופן מסחרי השתמשו בוני הדגמים בגפרורים רגילים לאחר הסרת ראשיהם.
בניית דגמים מגפרורים נוצרה כתחביב של אסירים (במיוחד אסירי קרבות ימיים) במהלך המאה ה-18. באותה תקופה, בוני דגמים בעלי אמצעים העדיפו להשתמש בחלקים מעובדים לדגמיהם, בדומה למקצוענים של היום.
בכל מקרה, העניים שבהם לא יכלו להרשות לעצמם להשתמש בכמות רבה של גפרורים.
אחד החלוצים בתחום בניית דגמי גפרורים כאמנות, היה האמן האוסטרלי לן יוז, שיצירתו הגדולה הראשונה הייתה שחזור של קרב הארמדה הספרדית, יצירה שכללה 331 דגמי ספינות.
יוז ייסד את מוזיאון "עולם האמנות בגפרורים" בקאלונדרה, קווינסלנד.
הגפרורים נחתכים באמצעות סכין חדה ומודבקים זה לזה באמצעות דבק, ולעיתים מוחזקים זמנית במקומם על ידי תבניות מקרטון עד להתייבשות הדבק.
בעוד שרווחים קטנים מאוד בין הגפרורים יכולים להתמלא בדבק, רווחים גדולים יותר ממולאים בעזרת גפרורים בעלי עובי מיוחד.
יש חובבים המעדיפים לבנות את דגמיהם מאפס, ללא כל ערכה או הדרכה, אולם קיימות גם ערכות רבות לבניית דגמים מגפרורים, הכוללות הוראות, תבניות קרטון חתוכות מראש לשם התמיכה הזמנית וכמות מספקת של גפרורים למודל.
מוזיאון "Matchstick Marvels" השוכן בגלדברוק, איווה (ארצות הברית), הכולל דגמים רבים של אמן הדגמים פטריק אקטון.
עבודותיו כוללות דגם באורך כ-4 מטרים של אוניית המערכה איווה (BB-61).
דגם מגפרורים יוצא דופן וגדול במיוחד שנבנה הוא דגם קתדרלת נוטרדאם (פריז).
הדגם כלל אורות חשמליים ואורכו עלה על 1.8 מטרים.
יש אמנים הבונים דגמים מורכבים מגפרורים עם התמקדות בנושאים דתיים.
אחד החלוצים הבולטים בתחום זה בישראל היה חנן ויסמן, ניצול שואה שנולד ליד גבול רוסיה-פולין.
ויסמן עלה לישראל בגיל 49, ולאחר פרישתו לגמלאות החל לבנות באופן שיטתי דגמים של בתי כנסת שנהרסו במהלך השואה – כולם עשויים מגפרורים.
חלק מהדגמים מוצגים בבית העדות בניר גלים, ישראל.
אמן נוסף בתחום הוא שחר פוני, יליד 1971 (ישראל).
פוני החל בבניית דגמים מגפרורים במהלך שירותו הצבאי בתחילת שנות ה-90. רבות מיצירותיו הן דגמים של חפצי יודאיקה כגון אתרוג, שבעת המינים, סט הבדלה, קסת דיו לסופר סת"ם ועוד.
בדקדוק עברי, דגש קל הוא סימן ניקוד המסמן את ההבחנה בין שתי דרכי ההגייה של ההגאים באותיות: בג"ד כפ"ת.
בעברית המקראית נהגו האותיות העבריות בג"ד כפ"ת בצורה פוצצת, אך בתקופת המקרא המאוחרת, בעקבות תהליך דומה שחל בשפה הארמית, הגייתן נתפצלה לשני אופנים: חוכך (רפה/מוארך) וסותם (פוצץ/קשה).
למשל, האות ב הייתה נשמעת b או β ~ v.
בשיטת הניקוד הטברנית, ההבדל בין עיצור סותם לחוכך מסומן על ידי הדגש הקל.
בעברית המדוברת היום נשתמרו ההבדלים האלה רק באותיות בכ" פ, שנהגות בהתאמה b, k ו-p כשיש בהן דגש קל, ו-v, χ~x, ו-f כשהוא נעדר.
כיום מוסכם בין החוקרים שבעברית הקדומה היו רק העיצורים הסותמים b, g, d, k, p ו-t.
בשלב מסוים חל תהליך של חיכוך, כלומר העיצורים הסותמים שאינם נחציים ואינם מוכפלים בדגש חזק, התגוונו וקיבלו אופן הגייה נוסף – חוכך.
הסיבה לתהליך היא הידמות של העיצור לתנועה שלפניו, ולכן הוא קרה רק בעיצור שאחרי תנועה.
החוקרים לא מסכימים אלה עם אלה לגבי הזמן שבו חל התהליך הזה.
יש המקדימים אותו לתקופת בית ראשון ויש המאחרים אותו עד סוף תקופת בית שני.
עדות חלקית בנושא עולה מתעתיקי השמות בתרגום השבעים, שם האותיות בג"ד מתועתקות תמיד בביצוע הסותם [βγδ], ואילו האותיות כפ"ת מתועתקות לעיתים בביצוע הסותם [κπτ] ולעיתים בביצוע החוכך [χφθ].
ייתכן שהדבר מעיד על שלב מעבר בעברית, שבו תהליך החיכוך כבר החל בעיצורים האטומים, אך טרם החל בעיצורים הקוליים.
ביוונית של אותה תקופה לא היו קיימות אותיות נפרדות לייצוג הפונמות החוככות של בג"ד (ביוונית מודרנית ההפך הוא הנכון – אותיות אלו [βγδ] חוככות בלבד).
בתקופת הביניים של העברית אבדה ההגייה הכפולה של חלק מן העיצורים בחלק מן המקומות.
בעברית החדשה יש הגייה כפולה של עיצורי בכ"פ בלבד, משום שהיא הושפעה בעניין זה מהמסורות שבהן לא הייתה הגייה כפולה בעיצורי גד"ת.
הגייה כפולה בכל אותיות בג"ד כפ"ת נשתמרה בהגייה התימנית.
מחלוקת נוספת בין החוקרים היא אם שני הביצועים של כל עיצור היו שתי פונמות שונות או שהיו אלופונים של אותה פונמה.
בעברית החדשה, לכל הדעות הם פונמות נפרדות, כי ההבדל ביניהן יוצר הבדל במשמעות.
ב"ספר יצירה" מוזכרת רשימה של שבע אותיות מיוחדות ולא שש: .
החוקר יהודה ליבס משער שביוונית (ואולי רק יוונית) הקולות כפר"ת היו מנושפות, ובפרט האות רו (ρ) מנושפת כשהיא באה בראש מילה או כשהיא מוכפלת (רק האות השנייה מנושפת).
הצורה המנושפת הזאת לפעמים מתורגמת בעברית ל"רה" (למשל "פרהסיה") ובשפות אירופיות ל"rh" (למשל rhetoric).
ייתכן והצורה הכפולה של האות רו השפיעה גם על דוברי עברית בסביבה יוונית, כמו יהודי ארץ ישראל, ולכן האות העברית ר הוזכרה כאות שמופיעה בשתי צורות.